জন এডরিচ
জন হিউ এডরিচ, এমবিই (ইংরেজি: John Edrich; জন্ম: ২১ জুন, ১৯৩৭ - মৃত্যু: ২৩ ডিসেম্বর, ২০২০) নরফোকের ব্লোফিল্ড এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ও কোচ ছিলেন। ১৯৬৩ থেকে ১৯৭৬ সময়কালে ইংল্যান্ড ক্রিকেট দলের পক্ষে খেলেন। এ সময়ে জন এডরিচ বিশ্বের অন্যতম সেরা ব্যাটসম্যান হিসেবে পরিগণিত হন। ঘরোয়া প্রথম-শ্রেণীর ইংরেজ কাউন্টি ক্রিকেটে সারে দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান ছিলেন। এছাড়াও, ডানহাতে মিডিয়াম বোলিং করতেন।